b'\n_START_ARTICLE_\nGuebwiller\n_START_SECTION_\nGeografija\n_START_PARAGRAPH_\nKraj le\xc5\xbei v vzno\xc5\xbeju Vogezov na vhodu v dolino Florival oz Lauch - reke, ki te\xc4\x8de skozenj, 25 km jugozahodno od Colmarja. Grand Ballon, tudi ballon de Guebwiller, najvi\xc5\xa1ji vrh Vogezov, se nahaja 8 km zahodno od mesta.\n_START_SECTION_\nAdministracija\n_START_PARAGRAPH_\nGuebwiller je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Bergholtz, Bergholtzzell, Buhl, Lautenbach, Lautenbachzell, Linthal, Murbach, Orschwihr, Rimbach-pr\xc3\xa8s-Guebwiller, Rimbachzell z 20.550 prebivalci._NEWLINE_Naselje je prav tako sede\xc5\xbe okro\xc5\xbeja, v katerem se nahajajo kantoni Ensisheim, Guebwiller, Rouffach in Soultz-Haut-Rhin s 76.314 prebivalci.\n_START_SECTION_\nZgodovina\n_START_PARAGRAPH_\nNaselje se prvikrat omenja kot Gebunvillare ob prispevku opatiji v Murbachu leta 774. V teku 12. stoletja dobi svojo srednjeve\xc5\xa1ko podobo okoli cerkve Saint-L\xc3\xa9ger in gradu Burgstall. Obzidje je bilo postavljeno v letih 1270-1287. Guebwiller, sede\xc5\xbe kne\xc5\xbeevine Murbach, je leta 1394 imelo 1350 prebivalcev._NEWLINE_Med tridesetletno vojno je mesto oplenila \xc5\xa1vedska vojska. Guebwiller je postal francoski v letu 1648.'